iku silabari Jepang lan minangka salah siji saka telung aksara Jepang, déné liyané mono hiragana, kanji, uga aksara Latin (ingaran romaji). Tembung "katakana" ateges "kana kang kapérang-pérang" awit karakter-karakter ing katakana iku tumurun saka pérangan-pérangan kanji kang njlimet. Katakana lan hiragana sakloron iku asistem kana. Kanthi sistem iki, bakuné saben wanda (ingaran mora) ing basa Jepang dilambangaké lumantar karakter cacah siji, utawa ingaran "kana", sanadyan uga ana karakter kang mbédani. Saben kana bisa awujud swara kaya ta ""a" (katakana ア); wyanjana mawa swara kaya ta "ka" (katakana カ); utawa "n"" (katakana ン), yaiku sonoran nasal kang uniné gumantung kontèks, bisa uniné "m", "n", utawa "ng" ([ŋ]), utawa kaya swara nasal ing basa Portugis.